CELEX: C2005/006/53
Language: sl
Date: 2005-01-08 00:00:00
Title: Zadeva C-453/04: Predlog za sprejem predhodne odločbe na podlagi sklepa Landgericht Berlin z dne 31. avgusta 2004 v registrski zadevi innoventif Limited, udeleženec: innoventif Limited

8.1.2005   
            
            
               SL
            
            
               Uradni list Evropske unije
            
            
               C 6/29
            
         Predlog za sprejem predhodne odločbe na podlagi sklepa Landgericht Berlin z dne 31. avgusta 2004 v registrski zadevi innoventif Limited, udeleženec: innoventif Limited
   (Zadeva C-453/04)
   (2005/C 6/53)
   Jezik postopka: nemščina
   Landgericht Berlin je s sklepom z dne 31. avgusta 2004 v registrski zadevi innoventif Limited, udeleženec: innoventif Limited, ki ga je sodno tajništvo prejelo dne 28. oktobra 2004, Sodišču Evropskih skupnosti predložil predlog za sprejem predhodne odločbe.
   Landgericht Berlin predlaga Sodišču, naj odloči o naslednjem vprašanju:
   Ali je skladno s pravico do ustanavljanja družb, določeno v členih 43 in 48 PES, da je vpis podružnice, ustanovljene s strani kapitalske družbe s sedežem v Združenem kraljestvu, v Zvezni republiki Nemčiji, v register gospodarskih družb, pogojen s plačilom predujma, ki se odmeri po pričakovanih stroških objave dejavnosti družbe, kot je opredeljena v zadevnih določbah Memorandum of Association (akt o ustanovitvi družbe)?